CMO พุ่ง 7% หลัง “สุระ” เก็บหุ้นเพิ่ม ดันถือ 5.80%
CMO พุ่งแรง 7% หลัง “สุระ คณิตทวีกุล” ผู้ถือหุ้นใหญ่ COM7 เข้าเก็บหุ้นเพิ่มเป็น 5.797% ขึ้นเป็น ผถห.ใหญ่อันดับ 3
CMO พุ่งแรง 7% หลัง “สุระ คณิตทวีกุล” ผู้ถือหุ้นใหญ่ COM7 เข้าเก็บหุ้นเพิ่มเป็น 5.797% ขึ้นเป็น ผถห.ใหญ่อันดับ 3
17 ม.ค. 2566

ผู้สื่อข่าวรายงานว่า วันนี้ (17 ม.ค. 66) ราคาหุ้น บริษัท ซีเอ็มโอ จำกัด (มหาชน) หรือ CMO ล่าสุด ณ เวลา 11:13 น. อยู่ที่ระดับ 6.35 บาท บวก 0.40 บาท หรือ 6.72% สูงสุดที่ระดับ 6.70 บาท ต่ำสุดที่ระดับ 5.75 บาท ด้วยมูลค่าการซื้อขาย 82.96ล้านบาท

โดยราคาหุ้น CMO พุ่งแรงต่อเนื่อง หลังจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยข้อมูลว่านายสุระ คณิตทวีกุล ซึ่งเป็นการได้มาหุ้น CMO เมื่อวันที่ 11 มกราคม 2566 จำนวนหลักทรัพย์ที่ได้มาคิดเป็น 2.2416% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มา คิดเป็น 5.797% ของสิทธิออกเสียงทั้งหมดของกิจการ
ทั้งนี้การเข้าซื้อหุ้นดังกล่าวจะทำให้นายสุระ ซึ่งเป็นผู้ถือหุ้นใหญ่ บริษัท คอมเซเว่น จำกัด (มหาชน) หรือ COM7 ขึ้นเป็นผู้ถือหุ้นใหญ่อันดับ 3 ของ CMO รองจากนายกิติศักดิ์ จำปาทิพย์พงศ์ ที่ถือหุ้นใหญ่ 22.50% และ น.ส.ฟ้าใส พัวถาวรสกุล ถือหุ้น 9.19%